**Vostok ry** on Tampereen yliopiston journalistiikan, kuvajournalismin ja visuaalisen journalismin opiskelijoiden ainejärjestö. Vostok on lyhenne sanoista *Voimakkaasti sitoutumaton toimittajakoulu*. 

Yhdistyksen tarkoituksena on toimia Tampereen yliopistossa alaa opiskelevien etujärjestönä ja "ylläpitää heissä jatkuvaa kiinnostusta tiedotusvälineitä ja yhteiskuntaa kohtaan". 

Vostok on Tampereen ylioppilaskunta Treyn piirissä toimiva järjestö. Vuonna 2024 Tampereen ylioppilaskunnan hallituksen puheenjohtajana toimii journalistiikan maisteriopiskelija ja pitkän linjan järjestöaktiivi Noora Hakulinen.

Historia
--------

Järjestön historia johtaa 1920-luvulle, kun Kansalaiskorkeakoulu (Yhteiskuntatieteellinen korkeakoulu 1930 – 1966) perustettiin vuonna 1925, jolloin sai alkunsa Sanomalehtimiestutkinto. Muutamaa vuotta myöhemmin perustettiin alan opiskeljoiden ainejärjestö. Sanomalehtimiestutkinto siirtyi Yhteiskuntatieteellisen korkeakoulun mukana Tampereelle vuonna 1960, mikä tekee Vostokista yhden Tampereen yliopiston alkuperäisistä ja vanhimmista ainejärjestöistä. 

Yhdistys on rekisteröity 12.11.1984, jolloin ainejärjestön nimi oli Akti, Vostok ry on perustettu 2.2.1993.

Toiminta
--------

1990-luvulla sai alkunsa monet Vostokin perinteet. Vuonna 1992 järjestettiin ensimmäinen Aimo Rykämö Open, Vostokin yksi suosituimmista ja tunnetuimmista tapahtumista. Vuoden 1993 lopulla nimettiin Vostokin urheilujoukkue Dynamoksi. Vostok järjesti 1990-luvun puolivälissä myös Tampere Tutuksi -turneeta, jonka järjestämisvastuun Tamy otti muutamaa vuotta myöhemmin.  Tapahtuma tunnettiin myöhemmin nimellä Kaupunkisuunnistus ja nykyään nimellä Fuksisuunnistus. 

Ainejärjestölehden nimeksi tuli Gonzo, joka oli myös ehdolla järjestön nimeksi. Gonzo nimenä juontaa juurensa Gonzo-journalismista. Gonzo-journalismin tavoin lehti sisältää paljon kirjoittajien havaintoja ja reportaaseja sekä "monille Gonzo on ainoa mahdollisuus elää todeksi romanttiset kuvitelmat toimittajan työstä. Lehden jutuissa pääosassa ovat usein juuri kirjoittajan omat seikkailut". Gonzo ilmestyy neljä kertaa vuodessa painettuna. Gonzon päätoimittajat valitaan vuodeksi kerrallaan yhdistyksen syyskokouksessa, päätoimittajia valitaan normaalisti kaksi. 

Vostok on tehnyt yhteistyötä Suomen Journalistiliiton kanssa jo yhdistyksen alkuajoista lähtien. Nykyään Journalistiliiton valtuustossa ja hallituksen alaisessa valiokunnassa Opiskelijayhteistyöryhmässä on molemmissa yksi edustaja Vostokista.  Lisäksi Pirkanmaan journalistien hallituksessa on kaksi opiskelijaedustajaa.

Katso myös
----------

* Tampereen yliopisto
* Tampereen ylioppilaskunta

Lähteet
-------

1. ↑  Säännöt *Vostok ry*.  Arkistoitu 2.7.2022. Viitattu 1.7.2022.
2. ↑  Ylioppilaskunnan piirissä toimivat järjestöt *TREY*. Viitattu 1.7.2022.
3. ↑  Toiminnan kehittämisen kautta entistä tutumpi ja vaikuttavampi TREY – Noora Hakulinen TREYn puheenjohtajaksi 2024! *trey.fi*.
4. 1 2 3  Timo-Erkki Varpainen: Alan opiskelijoiden ainejärjestön historia - suppea oppimäärä *docplayer.fi*. Viitattu 1.7.2022.
5. ↑  Ylioppilaskunnan tapahtumat *TREY*. Viitattu 1.7.2022.
6. ↑  Gonzo *Vostok ry*. Viitattu 1.7.2022.
7. ↑  Järjestötoiminta *Journalistiliitto*. Viitattu 1.7.2022.
8. ↑  Hallinto – Pirkanmaan Journalistit *pjy.fi*. Viitattu 1.7.2022.

Aiheesta muualla
----------------

* Vostokin kotisivut
* Vostokin Instagram-tili
* Vostokin Facebook